open-index/open-wikipedia-markdown huggingface dataset:
Ժամանակակից արվեստի թանգարան (Գալարատե)

**Ժամանակակից արվեստի թանգարան Գալարատեում** (, ավելի վաղ՝ ), պատկերասրահ իտալական Գալարատե քաղաքում (Լոմբարդիա), որը բացվել է 1966 թվականին։ 2009 թվականից կառավարվում է Սիլվիո Ձանելլայի ֆոնդի կողմից (), 2010 թվականի մարտին թանգարանը նոր շենքում վերաբացվել է 5000 մ² մակերեսով, թանգարանային հավաքածուն ներառում է ավելի քան 5500 ստեղծագործություն, այդ թվում՝ Կառլո Կարայի և Մարիո Սիրոնիի աշխատանքները։

## Պատմություն և նկարագրում
Ժամանակակից արվեստի թանգարանը հիմնադրվել է Գալարատեում 1966 թվականին ինստիտուտի բազայի վրա, որը հանձնում էր «Premio Nazionale Arti Visive Città di Gallarate» մրցանակը. կազմակերպությունը հիմնադրվել է 1949 թվականին և գործում է մինչ օրս։ Այսօր թանգարանային ֆոնդում պահվում են ավելի քան 5500 արվեստի ստեղծագործություն՝ ներառյալ գեղանկարներ, քանդակներ, ինստալյացիաներ, գրքեր, լուսանկարներ, դիզայնի նմուշներ և գրաֆիկական աշխատանքներ, որոնք տալիս են 20-րդ դարի կեսերից գոյություն ունեցող հիմնական գեղարվեստական ուղղությունների համայնապատկերը։ Մշտական ցուցահանդեսը հետևում է ինչպես ժամանակագրական, այնպես էլ թեմատիկ չափանիշներին՝ ձևավորելով երեք հիմնական թեմաների շուրջ՝ իտալական արվեստը 1920-ական թվականների և 1950-ական թվականների միջև, կատալիտիկ և նրա հետ կապված ուղղություններ, արվեստի զարգացումը 1970-ական թվականներից մինչև այսօր։ Ցուցանմուշները ներկայացվում են փոփոխվող ցուցահանդեսների և ժամանակավոր թեմատիկ ցուցադրությունների շրջանակներում։

Հավաքածուում ներկայացված հեղինակների թվում կան այնպիսի նկարիչներ, ինչպիսիք են Կառլո Կարրան («Firenze», 1953), Մարիո Սիրոնին («Alpino e Save», 1939), Ռենատո Գուտտուզոն, Էմիլիո Վեդովան («l ' urto», 1949) և Էննիո Մորլոտտին («La pace», 1949), Ջուզեպպե Սանտոմազոյի, Աֆրո Բասալդելի, Ֆերդինանդո Շևրրիեի, Աթանասիո Սոլդատիի, Էնրիկո Պրամպոլինիի, Բրունո Մունարի, Ֆաուստո Մելոտիի, Լուչո Ֆոնտանայի, Ջիանի Կոլոմբոյի և Պիերո Ժիրալդիի աշխատանքները ևս ներկայացված են հավաքածուում։ Մասնագիտացված գրադարանում, ի լրացում ժամանակակից արվեստի տպագիր աշխատանքների, կարելի է ծանոթանալ կոնկրետ արվեստի և մեյլ-արտի շարժման արխիվներին։ Լայնածավալ ժամանակավոր Ամեդեո Մոդիլյանի և Ալբերտո Ջակոմետի ցուցահանդեսներն ուղեկցվել են կատալոգների հետ քննադատական և գիտական աշխատանքների հրապարակմամբ։ Թանգարանը նաև անցկացնում է միջոցառումներ՝ ուղղված կերպարվեստի փոխգործակցությանը երաժշտության, թատրոնի և պարարվեստի հետ։ 1998 թվականին MAGA ստեղծել է կրթական բաժին, որի նպատակն է աշխատել  տարածաշրջանի միջնակարգ դպրոցների հետ։

## Տես նաև
* Ժամանակակից արվեստի թանգարան (Բոլցանո)
* Ժամանակակից արվեստի պատկերասրահ (Թուրին)

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1966 հիմնադրումներ Իտալիայում
Կատեգորիա:1966 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Իտալիայի պատկերասրահներ
Կատեգորիա:Լոմբարդիայի տեսարժան վայրեր
Queen of the Night

«**Queen of the Night**», ամերիկացի երգչուհի Ուիթնի Հյուսթոնի երգը, որը ձայնագրվել է «Թիկնապահը» ֆիլմի համար (1992): Ի սկզբանե այն եղել է ալբոմում, իսկ 1996 թվականի հոկտեմբերի 13-ին երգը թողարկվել է որպես առանձին սինգլ։ Եղել է ալբոմի հինգերորդ (և վերջին) սինգլը՝ «I Will Always Love You», «I’m Every Woman», « I Have Nothing» և «Run to You» երգերից հետո։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:Ուիթնի Հյուսթոնի երգեր
Saving All My Love for You

**«Saving All My Love for You»** (), ամերիկացի երգչուհի Ուիթնի Հյուսթոնի երգը։ Նրա առաջին հիթն է, որը գլխավորել է ամերիկյան Billboard Hot 100 և բրիտանական UK Singles Chart հիթ-շքերթներ։ Երգը գրել են Մայքլ Մասերը և Գերի Գոֆինը՝ Ջեն Փեյջի հետ համատեղ։ Այդ երգի համար Հյուսթոնը 1986 թվականին ստացել է լավագույն կանացի կատարման համար «Գրեմմի» մրցանակ և American Music Award մրցանակ Favorite R&B/Soul Video անվանակարգերում։ Whitney Houston ալբոմի չորրորդ սինգլն է և ԱՄՆ-ում 7-ից առաջին հիթփոփերը։

## Երգացանկ

***US Vinyl / 7" Single**
**A "Saving All My Love For You" — 3:46
**B "All At Once" — 4:26
***Germany Vinyl 7"**
# "Saving All My Love for You" — 3:57
# "Nobody Loves Me Like You Do" (дуэт вместе с Jermaine Jackson) — 3:46

***UK Vinyl / 12"**
**A "Saving All My Love For You"
**B1 "All At Once"
**B2 "Greatest Love Of All"
***Germany Vinyl / 7"**
**A "Saving All My Love For You" — 3:57
**B "How Will I Know" — 3:35

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ձայնագրման մասնակիցներ
* Հեղինակ — Michael Masser, Gerry Goffin
* Պրոդյուսեր — Michael Masser
* Գործիքավորող — Gene Page
* Սաքսոֆոնիստ (սոլո) — Tom Scott
* Աուդիոմիքսացնող — Bill Schnee
* Աուդիոինժեներ — Michael Mancini, Russell Schmitt

## Ծանոթագրություններ

## Արտաքին հղումներ
*  (մոտ 1 միլիոն դիտում)

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Վիշապասար (այլ կիրառումներ)

**Վիշապասար**, կարող է վերաբերել՝
* Վիշապասար - լեռ Նախիջևանի Ինքնավար Հանրապետության Ջուղայի շրջանում
* Վիշապասար - լեռ Հայաստանի Արարատի մարզում
Վիյա Ցելմինշ

**Վիյա Ցելմինշ** ( , , ),  լատվիական ծագմամբ ամերիկյան նկարիչ և գրաֆիկ նկարիչ։ Հայտնի է դարձել որպես ամերիկյան ֆոտոռեալիզմի ներկայացուցիչ։

## Կենսագրություն
Վիյան ծնվել է 1938 թվականի հոկտեմբերի 25-ին, Ռիգայում։ 1945 թվականին Երկրորդ համաշխարհային պատերազմի ավարտի ժամանակ Ցելմինշների ընտանիքը տեղափոխվել է Արևելյան Գերմանիա, իսկ 1948 թվականին տեղափոխվել են Ինդիանապոլիս։ 1955-1962-ական թվականներին սովորել է Ինդիանապոլիսի Արվեստի դպրոցում։ 1965 թվականին Լոս Անջելեսում ստացել է Կալիֆոռնիայի համալսարանի մագիստրոսի աստիճան։

## Արվեստ
Վիյա Ցելմինշը անհատական ցուցադրություններով հանդես է եկել աշխարհի շատ թանգարաններում, ինչպիսիք են`Մետրոպոլիտեն թանգարանը, Բոստոնի ժամանակակից արվեստի թանգարանը, Ամերիկյան արվեստի Ուիթնի թանգարանը, Ժամանակակից արվեստի թանգարանը,  Լյուդվիգ թանգարանը, Լոս Անջելեսի արվեստի թանգարանը, Պոմպիդու կենտրոնը։

Նրա ամենաթանկարժեք կտավը` Գիշերային երկինք #14 (1996-1997), վաճառվել է 2013 թվականին Christie’s աճուրդում 2 մլն դոլլարով։

## Աղբյուրներ

* Jean Christophe Ammann. Das Glück zu sehen, Zum Werk von Vija Celmins, S. 114 ff, Lindinger + Schmid, 1998 ISBN 3-929970-35-X.
* Э. Ансоне, каталог «Dubultā realitāte» (Двойная реальность, 2014).

## Ծանոթագրություններ

## Արտաքին հղումներ

* Рожденные в Латвии — известные во всем мире

Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Լատիշ նկարիչներ
Կատեգորիա:Ամերիկացի նկարչուհիներ
Կատեգորիա:Ամերիկացի արվեստագետներ
Կատեգորիա:Ամերիկացի գրաֆիկներ
So Emotional

**«So Emotional»**, ամերիկացի երգչուհի Ուիթնի Հյուսթոնի երգը։ Նրա վեցերորդ հիթն է, որը գլխավորել է ամերիկյան Billboard Hot 100  հիթ-շքերթը (1 շաբաթ՝ № 1-ում)։ Եգը գրել են Песню написали Billy Steinberg-ը և Tom Kelly-ն, վերջինս եղել է նաև մի շարք այլ հիթերի հեղինակ՝ «Like a Virgin» (Մադոննա), «True Colors» (Սինդի Լոփեր), «Alone» (Heart) և «Eternal Flame» (The Bangles): Հյուսթոնից ավելի շատ հիթեր այդ պահին ունեցել են միայն՝ The Beatles և The Bee Gees  խմբերը (7 հերթականությամբ՝ № 1 յուրաքանչյուրը)։ Սինգլը դարձել է ԱՄՆ-ում վեցերորդը՝ տարվա տվյալներով։

## Երգացանկ
***UK 7" Single**
#"So Emotional" (Edited Remix) - 4:20
#"For the Love of You" - 4:32

***UK CD Single**
#"So Emotional" (Extended Remix) - 7:51
#"Didn't We Almost Have It All" (Live) - 6:28
#"For the Love of You" - 4:32

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
*  (մոտ 1 միլիոն դիտում)

Կատեգորիա:Billboard Hot 100 գլխավորած սինգլներ
Կատեգորիա:Ուիթնի Հյուսթոնի երգեր
Կոնստանտինոս Խալկիաս

**Կոնստանտինոս «Կոստաս» Խալկիաս** (, ), հույն ֆուտբոլիստ, դարպասապահ, որն ավարտել է ֆուտբոլային կարիերան 2012 թվականին։

## Կարիերա
Մասնագիտական կարիերան սկսել է 1995 թվականին «Պանաթինաիկոս» ֆուտբոլային ակումբում, 1996 թվականին տեղափոխվել է Աթենքի «Ապոլոն»։ 1998 թվականին վերադարձել է «Պանաթինաիկոս», այնուհետև 2001 թվականից 2 մրցաշրջան խաղացել է «Իրակլիս» ակումբում, որից հետո 2003 թվականին կրկին վերադարձել է «Պանաթինաիկոս»։ 2005 թվականին 5 հանդիպում է անցկացրել «Պորտսմուտի» կազմում, իսկ 2006 թվականին տեղափոխվել է Իսպանիայի  «Ռեալ Մուրսիա» ակումբ, որի համար նա խաղացել է երկու հանդիպում։ Նույն 2006 թվականի ամռանը տեղափոխվել է «Արիս» ֆուտբոլային ակումբ, իսկ 2008 թվականի մայիսի 28-ին երկամյա պայմանագիր է կնքել «ՊԱՕԿ» ակումբի հետ։

2002 թվականից խաղում է Հունաստանի ազգային հավաքականում։ 2004 թվականի Ֆուտբոլի Եվրոպայի առաջնության չեմպիոն է, 2008 թվականի Եվրոպայի առաջնության մասնակից։ 2012 թվականի Ֆուտբոլի Եվրոպայի առաջնության համար հայտագրված թիմերի բոլոր խաղացողների շրջանում ամենատարիքով ֆուտբոլիստն էր։

## Նվաճումներ
**Պանաթինաիկոս**
*Հունաստանի չեմպիոն (2), 1995/96, 2003/04
* Հունաստանի գավաթակիր (1), 2003/04

**Հունաստանի հավաքական**
*Եվրոպայի չեմպիոն (1), 2004

## Ծանոթագրություններ

## Արտաքին հղումներ
* 
* 
* 

Կատեգորիա:1974 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Մայիսի 30 ծնունդներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մուրսիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլիստներ այբբենական կարգով
Ռոսա Դիես Գոնսալես

**Ռոսա Դիես Գոնսալես** (, ), իսպանացի քաղաքական և պետական գործիչ, «Միություն, առաջընթաց և ժողովրդավարություն» կուսակցության հիմնադիր և նախագահ։ 2008 թվականից Իսպանիայի խորհրդարանի պատգամավոր։ Իսպանիայի սոցիալիստական բանվորական կուսակցությունից՝ 1999-2007 թվականները Եվրախորհրդարանի պատգամավոր։

## Կենսագրություն
Ռոսա Դիես Գոնսալեսը ծնվել է 1952 թվականի մայիսի 27-ին Իսպանիայում՝ բասկյան մետալուրգի ընտանիքում, որը Ֆրանցիսկո Ֆրանկո Բաամոնդեի օրոք արգելված սոցիալիստական կուսակցությանն անդամակցելու համար դատապարտվել էր մահապատժի, սակայն մահապատիժը փոխարինվել էր բանտարկությամբ։ 1977 թվականին Դիաս Գոնսալեսը դարձել է Իսպանիայի օրինական սոցիալիստական բանվորական կուսակցության անդամ և տարբեր պաշտոններ զբաղեցրել։ 1979 թվականից մինչև 1983 թվականը եղել է բիսկայան խորհրդարանի պատգամավոր, այնուհետև մինչև 1987 թվականը եղել նահանգի կառավարության կազմում։ 1986 թվականին Դիաս Գոնսալեսն ընտրվել է Բասկերի Երկիր ինքնավար հանրակցության տարածաշրջանային խորհրդարան։

1997 թվականին բասկյան ԷՏԱ ահաբեկչական կազմակերպությունը մահափորձ էր իրականացրել Ռոսա Դիես Գոնսալեսի նկատմամբ՝ փոստային առաքման մեջ թաքնված ռումբի օգնությամբ։ Նախագծման սխալի պատճառով ռումբը չի աշխատել։

2006 թվականին Դիես Գոնսալեսի անհամաձայնությունն Իսպանիայի սոցիալիստական բանվորական կուսակցության քաղաքականության հետ ակնհայտ էր դարձել։ Կուսակցության գործընկերները նրան մեղադրել էին ժողովրդական կուսակցությունից պահպանողական ընդդիմությանը աջակցելու մեջ։ Դիես Գոնսալեսը ամրապնդել է իր կապերը բասկյան և կատալանական անջատողականության դեմ հանդես եկող քաղաքական և հասարակական կազմակերպությունների հետ և 2007 թվականի օգոստոսին հայտարարել, որ դուրս է գալիս Իսպանիայի սոցիալիստական բանվորական կուսակցությունից և հիմնվում է «Միություն, առաջընթաց և ժողովրդավարություն» նոր կուսակցությանը։ Միաժամանակ Ռոս Դիես Գոնսալեսը Եվրախորհրդարանում հանձնել է իր պատգամավորական մանդատը։ «Միություն, առաջընթաց և ժողովրդավարություն» կուսակցությունը հիմնադրվել է 2007 թվականի սեպտեմբերի 29-ին, նրա աջակցությամբ հանդես են եկել, մասնավորապես, իսպանացի փիլիսոփա Ֆերնանդո Սավաթերը և Իսպանիայում բնակվող պերուացի գրող Մարիո Վարգաս Լյոսան։ 2008 թվականի Կոնգրեսի պատգամավորների ընտրություններում «Միություն, առաջընթաց և ժողովրդավարություն» կուսակցությունը ստացել է մեկ տեղ, որը զբաղեցրել է Ռոս Դիես Գոնսալեսը։

## Ծանոթագրություններ

## Արտաքին հղումներ
* Официальный сайт Росы Диес Гонсалес 
* Роса Диес Гонсалес на сайте Конгресса депутатов Испании
* Роса Диес Гонсалес на сайте Европейского парламента

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Բասկեր
Կատեգորիա:Իսպանացի գրողներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Էննի Լոնդոնդերի

**Էննի Լոնդոնդերի** (, ), ամերիկացի ճանապարհորդ, լրագրող, արկածախնդիր։ Առաջին կինն է, ով հեծանիվով շրջել է աշխարհով մեկ։ Ներկայացնում էր «նոր կնոջ» կերպարը։

## Կենսագրություն
### Վաղ տարիներ և ամուսնություն
Էննին ծնվել է Լատվիայում, նրա իսկական անունը Աննա Կոեն է։ 1875 թվականին նրա ընտանիքը տեղափոխվել է Բոստոն, որտեղ նա Ամերիկայի քաղաքացիություն է ստացել։ 1887 թվականին նրա ծնողները մահացել են։ Նրա ավագ քույրը` Սառան արդեն ամուսնացած էր և ապրում էր այլ նահանգում, այդ իսկ պատճառով կրտսեր եղբոր և քրոջ խնամակալությունը ստանձնել է 17-ամյան Էննին և նրա 20-ամյա եղբայրը` Բենեթը։

1888 թվականին Էննին ամուսնացել է մանր առևտրական Սայմոն Կոպչովսկու հետ, և վերցրել կրկնակի ազգանուն` Կոեն Կոպչովսկի։ Հաջորդող չորս տարիների ընթացքում նա երեք երեխա է ունեցել։ Այն ժամանակ, երբ բարեպաշտ ուղղափառ հրեա Սայմոնը սինագոգ էր հաճախում և Թորա ուսումնասիրում, Էննին զբաղված էր բոստոնյան թերթերին գովազդ վաճառելով։

## Ֆիլմ
2013 թվականին ռեժիսոր Ջիլիան Ուիլյամսը նկարահանել է 27 րոպեանոց վավերագրական ֆիլմ Էննի Լոնդոնդերի մասին` «*The New Woman: Annie „Londonderry“ Kopchovsky*»:

## Ծանոթագրություններ

## Գրականություն
* Foulkes, Debbie. «Annie Kopchovsky Londonderry (1870? — 1947) Rode A Bicycle Around the World». *Forgotten Newsmakers*.
* Zheutlin, Peter. *Around the World on Two Wheels: Annie Londonderry’s Extraordinary Ride*. New York: Citadel.
* Macy, Sue. *Wheels of Change: How Women Rode the Bicycle to Freedom (with a Few Flat Tires along the Way)*. Washington, D.C.: National Geographic Children’s Books.
* «A Woman to Rival Paul Jones» . *New York Times*. February 25, 1894.
* «First woman to cycle the globe begins journey». Jewish Women’s Archive.
* Zheutlin, Peter. «Chasing Annie: The Woman Who Changed My Life Was Brave, Cunning, Daring And Free — And I Never Met Her»  (PDF).
* «Miss Londonderry’s Trip Ended» . *New York Times*. September 25, 1895.
* «SPIN» . *Evalyn Parry*
* Nestruck, J. Kelly (March 17, 2011). «Spin: An ode to two-wheeling in time for spring». *The Globe and Mail*
* Burnett III, James H. (May 20, 2013). «Bike-themed festival kicks off with Boston woman’s tale». *Boston Globe*.
* Zheutlin, Peter (August 29, 2016). «Backstory: Retracing Annie Londonderry’s Victorian odyssey». *Christian Science Monitor*.

## Արտաքին հղումներ
* 
* A documentary film, The New Woman, Annie Londonderry Kopchovsky, by Gillian Willman

Կատեգորիա:Ամերիկացի ճանապարհորդներ
Կատեգորիա:Ամերիկացի լրագրողներ
Կատեգորիա:Ամերիկացի հեծանվորդներ
Կատեգորիա:Ամերիկացի գործարարներ
Նադիա Կալվինյո

**Նադիա Մարիա Կալվինյո Սանտամարիա** (, ), իսպանացի պետական և քաղաքական գործիչ, տնտեսագետ։ 2020 թվականի հունվարի 13-ից Սանչեսի երկրորդ կաբինետում զբաղեցրել է Իսպանիայի կառավարության նախագահի երրորդ տեղակալի և Իսպանիայի տնտեսական և թվային բարեփոխումների նախարարի պաշտոնը։ Նախկինում՝ Եվրամիության պաշտոնյա։ 2014 թվականից Եվրոպական հանձնաժողովում զբաղեցրել է բյուջեի գծով գլխավոր տնօրենի պաշտոնը։ 2018 թվականից մինչև 2020 թվականը Սանչեսի կաբինետում զբաղեցրել է ձեռնարկատիրության և տնտեսության նախարարի պաշտոնը։

## Կենսագրություն
Նադիա Մարիա Կալվինյո Սանտամարիան ծնվել է 1968 թվականի հոկտեմբերի 3-ին Իսպանիայում՝ փաստաբան Խոսե Մարիա Կալվինյոյի՝ Radio Televisión Española պետական ընկերության 1982-1986 թվականների գլխավոր տնօրենի ընտանիքում։ 1991 թվականին ավարտել է Մադրիդի Կոմպլուտենսեի համալսարանի տնտեսական ֆակուլտետը, 2001 թվականին՝ Հեռավար կրթության ազգային համալսարանի իրավագիտության ֆակուլտետը։ Աշխատել է մրցակցության ազգային հանձնաժողովի գլխավոր տնօրեն։

Ավելի քան մեկ տասնամյակ աշխատելով Իսպանիայի տնտեսության նախարարությունում՝ 2006 թվականին աշխատանքի է անցել Եվրոպական հանձնաժողովում, որտեղ զբաղեցրել է մրցակցության գծով գլխավոր տնօրենի տեղակալի և գլխավոր տնօրինության ներքին շուկայի գծով տնօրենի տեղակալի, ինչպես նաև ֆինանսական ծառայությունների բաժնի գլխավոր տնօրենի տեղակալի պաշտոնները։ 2014 թվականից զբաղեցրել է եվրոպական հանձնակատար Գյունտեր Էթինգերի բյուջեին կից թվային տնտեսության հարցերով գլխավոր տնօրենի պաշտոնը։ Կալվինյոն նաև դասախոսական գործունեություն է ծավալել Կոմպլուտենսեի համալսարանում։

Տիրապետում է անգլերենի, ֆրանսերենի, գերմաներենի, գալիսերենի և իսպաներենի։ Չորս երեխաների մայր է։

## Ծանոթագրություններ

## Արտաքին հղումներ
* El País: Надия Кальвиньо: Из Брюсселя в Мадрид новым министром экономики

Կատեգորիա:21-րդ դարի կին քաղաքական գործիչներ
Կատեգորիա:Իսպանացի կին տնտեսագետներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Կատեգորիա:Կին նախարարներ
Կատեգորիա:Մադրիդի Կոմպլուտենսե համալսարանի շրջանավարտներ
Angel (երգ, Մադոննա)

**«Angel»**, ամերիկացի երգչուհի Մադոննայի երգը, որը ձայնագրվել է որպես երրորդ սինգլ նրա երկրորդ ստուդիական ալբոմում՝ *[[Like a Virgin (ալբոմ)|Like a Virgin]]* (1984): Երգը ոգեշնչված է մի աղջկա պատմությամբ, որին փրկել է հրեշտակը և նա սիրահարվում է նրան։ Ի սկզբանե ծրագրվել էր նկարհանել տեսահոլովակ, բայց ադյունքում դրվագներ են վերցրել երգչուհու նախորդ երգերից։ Երգը կենդանի կատարմամբ կատարել է The Virgin Tour համերգային շրջագայության ժամանակ, համերգային շրջագայությունից հատվածները հանվել են, քանի որ Մադոննային դուր չի եկել երգում իր ձայնը։

## Երգացանկ

* ** ԱՄՆ / Ավստրալիա 7" սինգլ**
# «Angel» — 3:40
# «Angel» (Dance Mix Edit) — 4:56

* ** ԱՄՆ / Ավստրալիա 12" սինգլ**
# «Angel» (Extended Dance Remix) — 6:15
# «Into the Groove» — 4:43

* ** Մեծ Բրիտանիա / Եվրոպա 7" սինգլ**
# «Angel» — 3:40
# «Burning Up» (Alternate Version) — 4:48

* ** Մեծ Բրիտանիա / Եվրոպա 12" սինգլ**
# «Angel» (Extended Dance Remix) — 6:15
# «Burning Up» (Alternate Version) — 4:48

## Ձայնագրման մասնակիցներ
* Մադոննա — տեքստ, վոկալ, բեկ բոկալ
* Սթիվ Բրեյ — տեքստ
* Նայ Ռոջերս — պրոդյուսեր, կիթառ
* Ջիմմի Բրալովեր — հարվածայինների պրոդյուսերավորում
* Ռոբ Սաբինո — բաս սինթեզատոր, սինթեզատոր
* Քերթիս Քինգ - բեկ վոկալ
* Ֆրենկ Սիմս — բոկ վոկալ
* Ջորջ Սիմս — բոկ վոկալ
Երաժիշտնբերի ցանկը վերցված է ալբոմից։

## Հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:Մադոննայի երգեր
Բարբարա Դյուրկոպ

**Բարբարա Դյուրկոպ Դյուրկոպ** (, ), իսպանացի քաղաքական գործիչ, Իսպանիայի սոցիալիստական բանվորական կուսակցության անդամ։ 1987-2009 թվականներին Իսպանիայից Եվրախորհրդարանի պատգամավոր, զբաղեցրել է Եվրոպական սոցիալիստական կուսակցություն խմբակցության նախագահի տեղակալի պաշտոնը։ Արժանացել է «Ավստրիայի  Հանրապետության առջև ծառայությունների համար պատվավոր շքանշան» պատվավոր մեծ խաչի։

## Կենսագրություն
Բարբարա Դյուրկոպը ծնվել է 1945 թվականի հուլիսի 27-ին Հաննովերում։ Ավարտել է Ուփսալայի համալսարանի փիլիսոփայության ֆակուլտետը։ 1971 թվականին Համբուրգի և Էրլանգեն-Նյուրնբերգի համալսարաններում ստացել է դոցենտի կոչում։ 1978 թվականին լեզուներ է դասավանդել Ուսանդիսագի ինստիտուտում և Սան Սեբաստիանի գերմանական դպրոցում, որը հետագայում գլխավորել է 1995 թվականին։ Բարբարա Դյուրկոպի ամուսին Էնրիկե Կասասը, որը 1980 թվականից Իսպանական սոցիալիստական բանվորական կուսակցությունից Բասկերի երկրի խորհրդարանի անդամ էր և գլխավորում էր կուսակցության ցուցակն առաջիկա ընտրություններում, սպանվել է 1984 թվականի փետրվարի 23-ին Բասկերի ինքնավար «Ինքնավար հակակապիտալիստական թիմեր» խմբավորման ակտիվիստների կողմից։ 1999 թվականին Դյուրկոպը մտել է Իսպանական սոցիալիստական բանվորական կուսակցության կառավարման կազմի մեջ։

Եվրախորհրդարանում Դյուրկոպը 1987 թվականից աշխատել է Իսպանական սոցիալիստական բանվորական կուսակցության մշակույթի և կրթության կոմիտեի խմբակցության համակարգող, այնուհետև մինչև 1999 թվականը զբաղեցրել է բյուջեի կոմիտեի փոխնախագահի պաշտոնը։ 2009 թվականի Եվրախորհրդարանի ընտրություններում Դյուրկոպը նախավերջին տեղն Է զբաղեցրել Իսպանական սոցիալիստական բանվորական կուսակցության ցուցակում և այդ ժամանակից ի վեր չի հանդիսանում Եվրախորհրդարանի պատգամավոր։

## Ծանոթագրություններ

## Արտաքին հղումներ
* Барбара Дюркоп на сайте Европейского парламента 

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իսպանիայի կին քաղաքական գործիչներ
Կատեգորիա:Ուփսալայի համալսարանի շրջանավարտներ
Մանուելա Կարմենա

**Մանուելա Կարմենա Կաստրիլյո** (, ), իսպանացի պետական և քաղաքական գործիչ, փաստաբան։ 2015 թվականի հունիսի 13-ից Մադրիդի քաղաքապետն է։

## Կենսագրություն
Մանուելա Կարմենա Կաստրիլյոն ծնվել է 1944 թվականի փետրվարի 9-ին Մադրիդում։ 1965 թվականին ստացել լիցենցիատի աստիճան Կոմպլուտենսեի համալսարանում։ Նույն տարում անդամակցել է Իսպանիայի կոմունիստական կուսակցությանը։ Ակտիվորեն պաշտպանել է աշխատողների և կալանավորների իրավունքները և մասնակցել աշխատանքային իրավունքի հարցերով զբաղվող իրավաբանական ընկերության հիմնադրմանը։ Իսպանիայի կոմունիստական կուսակցությունից հեռանալուց հետո 1981 թվականի հունվարին ծառայել է որպես դատավոր։ 1986 թվականին ստացել է Ազգային մրցանակ մարդու իրավունքների պաշտպանության ոլորտում։ 1993 թվականին ընտրվել է Մադրիդի գլխավոր դատավոր։

1996 թվականին «Միավորված ձախեր» կուսակցության առաջարկով Մանուել Կարմենան նշանակվել է Սենատի կողմից դատական իշխանության գլխավոր խորհրդի անդամ։ Նաև «Դատավորները հանուն ժողովրդավարության» ասոցիացիայի հիմնադիրների թվում էր և ՄԱԿ-ի կամայական ձերբակալությունների հարցերով աշխատանքային խմբի նախագահ-զեկուցողն էր։ 2010 թվականին պաշտոնապես թոշակի է անցել։

Պարգևատրվել է Սուրբ Ռայմունդ Պենյաֆորտի շքանշանի մեծ խաչով (2002)։

2015 թվականին տեղական ինքնակառավարման մարմինների ընտրություններում գլխավորել է «Պոդեմոս» կուսակցության հետ փոխկապակցված Ahora Madrid քաղաքական շարժումը։ 2015 թվականի հունիսի 13-ին Կարմենան դարձել Է Մադրիդի քաղաքապետ։

## Ծանոթագրություններ

## Արտաքին հղումներ
* Reinventemos la justicia: блог Мануэлы Кармены

Կատեգորիա:Դատավորներ
Կատեգորիա:Իսպանացի գրողներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Փաստաբաններ
Զդենեկ Զլամալ

**Զդենեկ Զլամալ** (), չեխական ֆուտբոլիստ, «Հարտ օֆ Միդլոտիան» շոտլանդական ակումբի դարպասապահ։

## Կարիերա
### Ակումբային

#### Վաղ կարիերա
Զդենեկ Զլամալը իր ֆուտբոլային կարիերան սկսել է հինգ տարեկան հասակում մանակական (Գուլին) «Սպարտակ» դպրոցային ակումբում։

#### «Հարտ օֆ Միդլոտիան»
20118 թվականի մայիսին եռամյա պայմանագիր է կնքել շոտլանդական «Հարտ օֆ Միդլոտիան» ֆուտբոլային ակումբի հետ։

### Հավաքականում
Զլամալը կանչվել է Չեխիայի երիտասարդական հավաքական 2006 թվականից մինչև 2007 թվականը։ Նա Եվրոպայի հավաքականի գլխավոր դարպասապահն էր 2007-ի Եվրոպայի երիտասարդական առաջնությունում, որի կազմում նա անցկացրեց խմբային փուլի երեք հանդիպում ՝ բաց թողնելով 4 գոլ։

Որպես հիմնական ազգային հավաքականի կազմում, նա խաղադաշտում անցկացրեց խաղակեսերից մեկը ՝ 2009 թվականի հունիսի 5-ին Մալթայի դեմ խաղում։

## Ծանոթագրություններ

## Արտաքին հղումներ
* 
* 
* Профиль игрока на сайте nv.fotbal.cz
* Профиль игрока на сайте fotbal.idnes.cz

Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Չեխ ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Ալանյասպորի ֆուտբոլիստներ
Կատեգորիա:Բոհեմիանս 1905-ի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Չեխիայի հավաքականի ֆուտբոլիստներ
Վիկտորյա Կենտ

**Վիկտորյա Կենտ Սիանո** (, ), իսպանացի փաստաբան և  հանրապետական քաղաքական գործիչ։

## Կենսագրություն
Եղել է Ռադիկալ-սոցիալիստական հանրապետական կուսակցության, ապա կուսակցության մեջ մտած Հանրապետական ձախակողմյան կուսակցության անդամ։ Հայտնի է դարձել 1930 թվականին հանրապետական քաղաքական գործիչ Ալվարո դե Ալբորնոսին դատարանում պաշտպանելով, որը շուտով դարձել է արդարադատության նախարար և վտարանդի հանրապետական կառավարության նախագահ (1947-1949 և 1949-1951)։ 1931 թվականին ընտրվել է Իսպանիայի երկրորդ հանրապետության խորհրդարանի առաջին գումարման պատգամավոր։ Հենց նույն թվականին Իսպանիայի հանրապետության նախագահ Նիսետո Ալկալա Սամորա ի Տորեսը Վիկտորյա Կենտին նշանակել Է Պատիժների կատարման գերատեսչության ղեկավար, այդ պաշտոնում Վիկտորյա Կենտը ակտիվորեն զբաղվել է բանտային մեկուսացման բարեփոխությունով։

Կենտը դեմ էր իսպանացի կանանց ընտրական իրավունքների շուտափույթ տրամադրմանը՝ կարծելով, որ դա կարող է հարված հասցնել ձախ կուսակցություններին։ Իսպանիայի կին բնակչությունը, նրա կարծիքով, գտնվելով կաթոլիկ եկեղեցու ազդեցության տակ, չունեն սոցիալական և քաղաքական իրավիճակի բավարար ընկալում, որպեսզի պատասխանատու կերպով մոտենան ընտրություններին։ Իսպանիայի ֆեմինիստ Կլարա Կամպոամորի հետ այս հարցի շուրջ դիմակայությունը հանգեցրել է Կենտի ժողովրդականության մակարդակի նվազմանը, և դրա արդյունքում 1933 թվականի ընտրություններում նա զրկվել է պատգամավորական մանդատից, երբ, ինչպես և կանխատեսել էր, հաղթանակ են տարել պահպանողականները։

Քաղաքացիական պատերազմի ավարտից հետո Վիկտորյա Կենտը ստիպված է եղել արտագաղթել։ Նյու Յորքում նա հրատարակել է Ibérica ամսագիրը, որը կենտրոնացած էր ԱՄՆ-ում իսպանացի ներգաղթյալների համար։ Վիկտորիա Կենտի անունը կրում է Անդալուսիայի մի քանի միջնակարգ ուսումնական հաստատություններ, ինչպես նաև Մալագայի Cercanías սեզոնային էլեկտրագնացքի կայարան։

## Ստեղծագործություններ
* *Cuatros años en París (1940—1944)*, (1978)

## Գրականություն
* Miguel Ángel Villena, *Victoria Kent, una pasión republicana*, Barcelone, Debate, 2007, 336 p.
* María Dolores Ramos, *Victoria Kent (1892—1987)*, Ediciones del Orto, 1999, 96 p.
* Maria Telo Nunez, *Concepcion Arenal y Victoria Kent: La prisiones, vida y obra*, Instituto de la Mujer, 1995, 137 p.
* Angela Kershaw & Angela Kimyongur, *Women in Europe Between the Wars: Politics, Culture and Society*, Ashgate Pub Co, 2007, 249 p.

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Իսպանացի ֆեմինիստներ
Կատեգորիա:Իսպանիայի կին քաղաքական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Փաստաբաններ
Kakao M

**Kakao M** (; ավելի վաղ՝ **Seoul Records**, **YBM Seoul Records** և **LOEN Entertainment**), հարավկորեական ձայնագրման ընկերություն և տաղանդների որոնման գործակալություն։ Շտաբը գտնվում է Սեուլյան Կաննամգու թաղամասում։

Երաժշտական կոնտենտ արտադրողների կորեական ասոցիացիայի տվայլներով LOEN Entertainment-ը (한국음악콘텐츠산업협회) դարձել է Հարավային Կորեայի ամենաշահութաբեր ձայնագրման ընկերությունը և ալբոմների վաճառքով երկրորդը (18.4%):

## Պատմություն
Լեյբլը հիմնադրվել է 1978 թվականին որպես YBM sisa ընկերության դուստր ընկերություն։ Այն այդ ժամանակ կոչվել է Seoul Records և հիմնականում զբաղվել է ուսուցողական ձայներիզների արտադրությամբ։

## Երաժշտական կատարողներ
### Kakao M Tree լեյբլ

## Մրցանակներ

## Տես նաև
* SK Group

## Ծանոթագրություններ

## Արտաքին հղումներ
*  

Կատեգորիա:Քեյ փոփ
Լի Ջոն Հյոն

**Լի Ջոն Հյոն** (, ), հարավկորեացի երաժիշտ, երգիչ, դերասան, կիթառահար և երգերի հեղինակ։ Հարավկորեական CNBLUE ռոք խմբի նախկին վոկալիստ և կիթառահար։

Նա դեբյուտ է կատարել «Ակուստիկ» ֆիլմում 2010 թվականին, դրանից հետո կայացել է նրա հեռուստատեսային դեբյուտը՝ 2012 թվականի «Ջենթլմենի արժանապատվությունը» հեռուստասերիալում։ 2015 թվականին նա հայտնվել է «We Got Married» ռեալիթի շոուում և նկարահանվել է «Նարնջի մարմելադ» դորամայում։

## Կյանք և կարիերա
Շնվել է 1990 թվականի մայիսի 5-ին Բուսան քաղաքում։ Նա ընտանիքի երրորդ երեխան է։ Չորսից մինչև ութ տարեկան հասակում ընտանիքի հետ ապրել է Ճապոնիայում, սակայն հետո նրանք վերադարձել են Բուսան, որտեղ Ջոն Հյոնը ավարտել է տարրական և միջնական դպրոցները։

Դպրոցում զբաղվել է դյուդոյով և հաղթել քաղաքային առաջնությունում։ 2019 թվականի օգոստոսի 28-ին Լի Ջոն Հյոնը հայտարարել է, որ դուրս է գալիս CNBLUE-ից։ Հետո, մի անգամ լսելով երգերի հեղինակ և կիթառահար Էրիկ Կլեպտոնին, նա սկսել է կիթառ նվագել սովորել։

## Պարտադիր զինվորական ծառայություն
Լին զինվորական ծառայության է անցել 2018 թվականի օգոստոսի 7-ից։

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի երգահաններ
Կատեգորիա:Հարավկորեացի կիթառահարներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի պարողներ
Կատեգորիա:Հարավկորեացի հաղորդավարներ
The Clan Pt. 1 Lost

*** The Clan Pt. 1 Lost*** (ոճավորված որպես **The Clan Pt. 1 'LOST**),  հարավկորեական Բոյ բենդ Monsta X-ի երրորդ մինի ալբոմը, որը թողարկվել է Starship Entertainment-ում 2016 թվականի մայիսի 18-ին և տարածվել է Kakao M ալբոմով։ Այն պարունակում է վեց երգ, այդ թվում «Ex Girl» և «All In» երգերը։ Ալբոմը համարվում է **The CLAN** շարքի առաջին մասը։

## Երգացանկ

## Թողարկում
Գլխավոր երգի երաժշտական տեսահոլովակը թողարկվել է նույն օրը YouTube-ում` Starship-ի և 1theK-ի պաշտոնական ալիքներում։ Խումբը շոուքեյս է անցկացրել նոր ալբոմի ցուցադրման համար ՝մայիսի 18-ին Սեուլի Yes24 Live Hall-ում, որը հեռարձակվել է Naver-ի V App-ի ուղիղ եթերով։

## Դիրքը չարթերում

### Ամենամսյա չարթեր

### Տարեկան ամփոփիչ չարթեր

## Վաճառք

## Նոմինացումներ և մրցանակներ

## Ծանոթագրություններ

Կատեգորիա:2016 մինիալբոմներ
Կատեգորիա:Կորեերեն մինիալբոմներ
The Clan Pt. 2.5: The Final Chapter

***The Clan Pt. 2.5: The Final Chapter***, հարավկորեական բոյ-բենդ Monsta X-ի առաջին ստուդիական ալբոմը։ Ալբոմը թողարկվել է 2017 թվականի մարտի 21-ին Starship Entertainment լեյբլում և տարածվել է Kakao M ընկերության կողմից։ Ալբոմը բաղկացած է տասը երգից՝ ներառյալ գլխավոր «Beautiful» սինգլը։

## Նախադրյալներ և թողարկում
Մարտի 21-ին թողարկվել է «Beautiful» սինգլն իր լրիվ ալբոմի հետ։ Սինգլի երաժշտական տեսահոլովակը նույն օրը նույնպես թողարկել է YouTube-ի Starship և 1theK պաշտոնական էջերում։

## Երգացանկ

## Չարթեր
### The Clan Pt. 2.5: The Final Chapter

### Shine Forever

## Վաճառք

## Մրցանակներ և նոմինացումներ

## Ծանոթագրություններ

Կատեգորիա:2017 ալբոմներ
Կատեգորիա:Կորեերեն ալբոմներ
Ալեքսանդր Գրյազին

**Ալեքսանդր Ալեքսանդրովիչ Գրյազին** (, ), ռուս ֆուտբոլիստ, կիսապաշտպան։

## Ակումբային կարիերա
Ֆուտբոլով սկսել է զբաղվել 3 տարեկանում։ ԲԿՄԱ-ի ֆուտբոլային դպրոցի սան է։ Անցկացրել է երեք մրցաշրջան ԲԿՄԱ-ի երկրորդ կազմում։

1994 թվականին դարձել է ռուսական լեգեոներներից մեկը Իսրայելում՝ կնքելով պայմանագիր Պետահ Տիկվայի «Մակաբի» ակումբի հետ, որի կազմում ազգային առաջնությունում անցկացրել է մեկ խաղ։

Ռուսաստան վերադառնալուց հետո հանդես է եկել Սամարայի «Կռիլյա Սովետով», Ռամենսկոեի «Սատուրն», Մոսկվայի «Տորպեդո-ԶԻԼ», Լիպեցկի «Մետալուրգ» ակումբներում, 2002 թվականին խաղացել է Կազանի «Ռուբին» ակումբում, որի կազմում դարձել է Ռուսաստանի առաջնության առաջին դիվիզիոնի հաղթող։ 2004 թվականին հանդես է եկել Բելգորոդի «Սալյուտ Էներգիա» ակումբում։ Կարիերան ավարտել է Ռյազանի «Սպարտակ-ՄԺԿ» ակումբում։

Երկու անգամ՝ 1999 և 2000 թվականներին, բարձրագույն դիվիզիոնի խաղացողների շրջանում անցկացվող ավանդական հարցման արդյունքներով առաջադրվել է ընտրվելու տարվա լավագույն ֆուտբոլիստ «Սպորտ Էքսպրես» թերթի վարկածով։

## Կարիերայից հետո
2009 թվականի աշնանը գլխավորել է «Ուսպենսկոե» սիրողական ակումբը, որը հանդես էր գալիս Մոսկվա քաղաքի հարավային լիգայի 8x8 ՍՖԼ-ում։ Նրա գլխավորությամբ ակումբն իր ստեղծման տարում զբաղեցրել է առաջին տեղը Երրորդ դիվիզիոնի Բ խմբում և ամրագրել տեղը երկրորդ լիգայում, որտեղ 2010-2011 մրցաշրջանում նույնպես զբաղեցրել է առաջին տեղը;

## Ծանոթագրություններ

## Արտաքին հղումներ
* https://web.archive.org/web/20090724153509/http://www.sport-express.ru/bfplayer/1999/
* https://web.archive.org/web/20090724154046/http://www.sport-express.ru/bfplayer/2000/
* https://web.archive.org/web/20100412100658/http://football8x8.com/zapad/resultsview.php?div=6

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Օֆ (քաղաք)

thumb|աջից|1877 թվականի քարտեզ, որտեղ նշված են  Օֆ քաղաքի և տարածաշրջանի գյուղերի բնօրինակ անունները
[thumb|աջից|[Անատոլիայի քարտեզը ըստ Ժան Բատիստ Բուրգինիոն դ'Անվիլի (1794)]]

**Օֆ,** քաղաք արևելյան Տրապիզոնում, Թուրքիա։ Իրա անունը ստացել է ()՝ Օֆիս, ինչը հունարեն օձ է նշանակում, առաջացել է համանուն գետից։

## Պատմություն
Քաղաքի անվանման ճշգրիտ ծագումը հայտնի չէ։ 1910 թվականի տեղացնիները, ովքեր խոսում էին հունարեն լեզվի  պոնտոսի բարբառով, քաղաքն անվանել են «Օֆիս»։ Համաձայն մեկ այլ տարբերակի, քաղաքի անունը ծագել է լազերեն լեզվից։ Կա նաև մի տարբերակ, որ քաղաքը անվանվել է ի պատիվ իր հարևանությամբ հոսող գետի, որը կոչվել է Օֆիս, որը հունարենից թարգմանած «օձ» է նշանակում։ 1950-ական թվականներին այս գետը վերանվանվել է Սոլակլ։ Քաղաքի և հարակից 54 գյուղերի բնակիչները հիմնականում հույներ են, ովքեր XVII դարում մահմեդականություն են ընդունել։ Չնայած թուրքացմանը հունարեն լեզվի պոնտոսի բարբառը դեռ կենդանի է, որով խոսում են Օֆ գետի հովտի 30 գյուղերի բնակիչները։

## Հայտնի անձինք
* Ալի Աղաօղլու` գործարար (1959)
* Էրդողան Բայրաքթար՝ քաղաքական գործիչ, Թուրքիայի շրջակա միջավայրիև քաղաքաշինության նախկին նախարար
* Ֆաթիհ Չաքիրօղլու՝  (1981) ըմբշամարտի Եվրոպայի չեմպիոն
* Հասան Քյուչյուկյուզ՝ (1957) Թուրքիայի ռազմաօդային ուժերի հրամանատար
* Ֆաթիհ Օզթյուրք՝ (1983) ֆուտբոլիստ
* Մուստաֆա Վարանկ՝ (1976) արդյունաբերության և  տեխնոլոգիաների նախարար
* Մեհմեդ Յըլմազ՝ (1979) ֆուտբոլիստ

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Թուրքիայի քաղաքներ
Ալբան Բունյակու

**Ալբան Բունյակու** (, ), անգլիացի և կոսովացի ֆուտբոլիստ, հանդես է եկել Կոսովոյի հավաքականում։

## Ակումբային կարիերա
Ալբան Բունյակուն ծնվել է Լոնդոնում, հանդես է եկել տեղի «Արսենալի» երիտասարդական թիմում, որին միացել է 2002 թվականին՝ ութ տարեկանում։

«Արսենալի» մինչև 18 տարեկանների թիմում անցկացրած 23 հանդիպումներում 15 գոլ խփելուց հետո Ալբան Բունյակուն տեղափոխվել է  «Սևիլյա»։ 2012-2013 մրցաշրջանն անցկացրել է դուբլում՝ Սեգունդայում հանդես եկող «Սևիլիա Աթլետիկո» թիմում։ Ակումբում նորամուտը նշել է 2012 թվականի հոկտեմբերի 14-ին՝ «Կարտախենայի» դեմ խաղում՝ փոխարինման դուրս գալով հանդիպման 89-րդ րոպեին։ Հանդիպումն ավարտվել է ոչ ոքի՝ 2:2 հաշվով։ Առաջին գոլը խփել է նույն տարվա նոյեմբերի 4-ին՝ «Մելիլիայի» դեմ խաղում՝ ակումբին պարգևելով արտագնա հաղթանակ 0:1 հաշվով։

2014 թվականի հունիսի 10-ին Բունյակուն վերադարձել է Անգլիա և երկամյա պայմանագիր կնքել «Դերբի Կաունտիի» հետ։ Գլխավոր մարզիչ Սթիվ Մաքլարենն ասել է, որ ֆուտբոլիստն ունի ներուժ «Դերբիում» հաջողության հասնելու համար՝ հաշվի առնելով «Արսենալի» և «Սևիլիայի» հետ մրցելույթների ընթացքում կուտակած փորձը։ Ժամանակ անցկացնելով հիմնականում երիտասարդական թիմում՝ Բունյակուն հեռացել է ակումբից պայմանագրի ավարտից մի քանի ամիս առաջ՝ խզելով պայմանագիրը կողմերի փոխադարձ համաձայնությամբ։

Ֆուտբոլիստի նոր ակումբը դարձել է հոլանդական «Դորդրեխտը», որի հետ նա պայմանագիր է կնքել 2016 թվականի հունվարի 18-ին։ Թիմում նորամուտը նշել է «Էմմենի» դեմ խաղում՝ խաղադաշտ դուրս գալով հանդիպման 63-րդ րոպեին։ Այդ հանդիպումն ավարտվել է 0։ 2 հաշվով՝ «Էմմենի» պարտությամբ։

## Կարիերան հավաքականում
2012 թվականի հունվարին ԶԼՄ-ները հայտնել են, որ Ալբանիայի ֆուտբոլի ֆեդերացիան փորձել է համոզել ֆուտբոլիստին միանալ իր հավաքականին, քանի որ Անգլիայի ֆուտբոլային միությունը չի պատրաստվում նրան հրավիրել երկրի հավաքական։ Ֆուտբոլիստը հրավիրվել է Ալբանիայի պատանեկան հավաքական այն բանից հետո, երբ անգլիական կողմը հրաժարվել է նրա ծառայություններից։

2014 թվականի մայիսին Բունյակուն հրավիրվել է Կոսովոյի հավաքական՝ մասնակցելու Թուրքիայի և Սենեգալի դեմ ընկերական խաղերին։ Մայիսի 21-ին Թուրքիայի դեմ խաղում Բունյակուն նշել է նորամուտը հավաքականի կազմում՝ խաղադաշտ դուրս գալով հանդիպման 60-րդ րոպեին։ Այս հանդիպումն ավարտվել է Կոսովոյի համար ջախջախիչ պարտությամբ՝ 1։ 6։

## Ծանոթագրություններ

## Արտաքին հղումներ
* 
* 
* FC Dordrecht Profile 

Կատեգորիա:Անգլիացի ֆուտբոլիստներ
Կատեգորիա:Դորդրեխտի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ամիր Ռրահմանի

**Ամիր Ռրահմանի** (, ), կոսովացի-ալբանացի ֆուտբոլիստ, իտալական «Նապոլի» ակումբի պաշտպան, որը վարձավճարով հանդես է գալիս  «Հելլաս Վերոնա» ակումբում։

## Ակումբային կարիերա
Ամիր Ռրահմանին ֆուտբոլային կարիերան սկսել է «Դրենիցա» ակումբում, որը հանդես էր գալիս Կոսովոյի Սուպերլիգայում։ Նրա նկատմամբ հետաքրքրություն են ցուցաբերել մի շարք ալբանական ակումբներ, արդյունքում 2013 թվականի հուլիսին Ռրահմանին պայմանագիր է կնքել Տիրանայի «Պարտիզանի» հետ։ Ալբանիայում երկու մրցաշրջան անցկացնելուց հետո Ռրահմանին 2015 թվականի ամռանը տեղափոխվել է խորվաթական «Սպլիտ»։

## Կարիերան հավաքականում
2014 թվականի մայիսի 25-ին Ամիր Ռրահմանին նշել է նորամուտը Կոսովոյի հավաքականում՝ Սենեգալի հավաքականի դեմ ընկերական խաղում խաղադաշտ դուրս գալով թիմի մեկնարկային կազմում։

Կոսովոյի հավաքականի կազմում անցկացրած խաղից 2 շաբաթ անց Ռրահմանին նշել է նորամուտը Ալբանիայի հավաքականում՝ Սան Մարինոյի դեմ ընկերական խաղի 82-րդ րոպեին փոխարինելով պաշտպան Էլսեիդ Հյուսային։

## Ելույթների վիճակագրություն
### Հավաքականում

*Ընդհանուր՝ 14 խաղ / 2 գոլ / 1 ինքնագոլ,* eu-football.info.

*Ընդհանուր՝ 2 խաղ / 0 գոլ* eu-football.info

## Ծանոթագրություններ

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Սպլիտի ֆուտբոլիստներ
Կատեգորիա:Վերոնայի ֆուտբոլիստներ
Լուիսա Ֆլոդին

**Լուիսա Ֆլոդին** (, ), շվեդ լրագրող, տպագրող, հրատարակիչ և ֆեմինիստ։

## Կենսագրություն
Լովիսան ծնվել է Էրեբրուում, 1828 թվականին, որտեղ նրա մայրը դպրող էր ղեկավարում։ Սկզբում նա ինքն է աշխատել նույն դպրոցում որպես ուսուցիչ, ապա 1856 թվականին սկսել է ուսանել տպարանում, որն այն ժամանակ բավականին անսովոր էր կնոջ համար։ 1858 թվականին նա Արբուգում ձեռք է բերել տպագրական մեքենա և սկսել է հրատարակել սեփական Arboga Tidning թերթը` շաբաթական մեկ համարով։

Սկզբում Լուիսան իր թերթի սեփականատերը և միակ աշխատակիցն էր, ինքն էր կատարում ամբողջ աշխատանքը։ Հետագայում նա սկսել է աշխատել բացառապես կին աշխատակցուհիների հետ, քանի որ ցանկացել է կանանց սովորեցնել պտագրության հետ աշխատել և լրագրողական մասնագիտությունն ավելի մատչելի դարձնել կանանց համար։ Նա ղեկավարել է թերթի ստեղծման բոլոր փուլերը՝ հոդվածներ գրելուց մինչև թղթի վրա տպագրելը, անձամբ ուսուցանել է աշխատակցուհիներին։ Լուիսան Շվեդիայում առաջին կին խմբագիրը չէր, կանայք թերթեր էին հիմնել և ղեկավարել դրանք նրանից հարյուր տարի առաջ, սակայն նա դարձել է առաջին շվեդուհին, որը պաշտոնապես թերթերի թողարկման արտոնագիր է ստացել, և այդ պատճառով էլ համարվում էր այդ ոլորտի առաջամարտիկը։

Arboga Tidning թերթում բարձրացվում էին քաղաքի հրատապ հիմնահարցերը, անցկացվում հանրային քննարկումներ, որոնցից մեկն ավարտվել է Արբուգայի պահպանողական շրջանակների հետ կոնֆլիկտով՝ կապված քաղաքի ժամացույցների հետ։ Այդ պատճառով 1862 թվականին Լովիսան վաճառել է թերթը և Արբուգայից տեղափոխվել է Ստոկհոլմ։ Այնտեղ նա հիմնել է «Իրիս» թերթը և հրատարակել այն 1862-1864 թվականներին, եղել է հրատարակիչ և տպարանի ղեկավար, որտեղ միայն կանայք էին սովորում և աշխատում։ Նա ամուսնացել է հրատարակիչ Սիգֆրիդ Ֆլոդինի հետ 1865 թվականին։ Նրանց տունը 1860-1870-ական թվականներին Ստոկհոլմի մտավորականների համար հանդիպումների վայր է եղել։

1875 թվականին աչքի հիվանդությունը ստիպել է Լուիսային վաճառել տպարանը և զբաղվել ամուսնու գործերով։

Երբ 1885 թվականին կանայց սկսել են պաշտոնապես ընդունել Publicistklubben (Հրապարակախոսների շվեդական ասոցիացիա), Լուիսան այնտեղ ընդունվողներից առաջիններից մեկն էր։

Լուիսա Ֆլոդինը մահացել է 1923 թվականին, Ստոկհոլմում։

## Ծանոթագրություններ

Կատեգորիա:Շվեդ ֆեմինիստներ
Կատեգորիա:Շվեդ լրագրողներ
Կատեգորիա:Շվեդ խմբագիրներ
Մաիկկի Ֆրիբերգ

**Մարիա (Մաիկկի) Էլիզաբեթ Ֆրիբերգ** (, ), ֆին ուսուցչուհի, ամսագրի խմբագիր, սուֆրաժիստ և պացիֆիստ։ Առավել հայտնի է դարձել Ֆինլանդիայի կանանց շարժմանը մասնակցելով, հատկապես` որպես Ֆինլանդիայի կանանց ասոցիացիայի նախագահ (ֆին. Suomen Naisyhdistys), ինճպես նաև` որպես «Կանացի ձայն» ամսագրի հիմնադիր և խմբագիր։ Շատ է ճամփորդել՝ պատմելով Ֆինլանդիայի մասին արտասահմանում։ Մասնակցել է միջազգային կոնֆերանսների և տպագրվել է արտասահմանյան մամուլում։

## Կենսագրություն
Մարիա Էլիզաբեթ Ֆրիբերգը ծնվել է 1861 թվականի հունվարի 5-ին, Կանկաանպիա քաղաքում՝ Կառլ Արվիդ Ֆրիբերգի և Ֆաննա Ադելաիդա Բոյերի ընտանիքում։ Հոր վաղաժամ մահից հետո նրա մայրը երեխաների հետ տեղափոխվել է Տամպերե, որտեղ հյուրատուն է բացել։ Ֆրիբերգը սովորել է Հելսինկիի շվեդական օրիորդաց դպրոցում, որտեղ նա ընդունվել է՝ ուսուցիչների պատրաստման դասընթացն ավարտելուց հետո։

1883 թվականին Ֆրիբերգը Հելսինկիի ազգային միջնակարգ դպրոցում աշխատանքի է անցել որպես ուսուցչուհի, այնտեղ մնացել է մինչև 1912 թվականը։ Սովորել է Բեռլինում և Ցյուրիխում, 1897 թվականին ավարտել է Բեռնի համալսարանը։ Դրանից հետո Ֆրիբերգը Բրյուսելի համալսարանում տնտեսագիտության վերաբերյալ դասախոսությունների է հաճախել։ Տիրապետել է գերմաներենի, ֆրանսերենի և անգլերենի։ Մինչև 1906 թվականը կրթական նպատակով հաճախ է այցելել Եվրոպա՝ կատարելագործելով դասավանդման իր մեթոդները։

1906 թվականին ճանապարհորդության ընթացքում Ֆրիբերգը հետաքրքրվել է կանանց շարժմամբ՝ այցելելով տարբեր համագումարներ և կոնգրեսներ, որտեղ նա հաճախ ներկայացրել է Կանանց ասոցիացիաների միությունը ()։ Նույն թվականին Կոպենհագենում Կանանց միջազգային դաշինքի հանդիպման ժամանակ նրա խոսքը կանանց ընտրական իրավունքի մասին լավ է ընդունվել հասարակության կողմից, քանի որ այդ տարի ֆին կանայք ձայնի իրավունք էին ստացել։ Այդ ժամանակ Ֆրիբերգին հատկապես հետաքրքրում էին խաղաղասիրակամ թեմաները։ Միևնույն ժամանակ շարունակել է գիտելիքներ տարածել Ֆինլանդիայի մասին՝ դասախոսություններ կարդալով Գերմանիայում, Ավստրիայում և Դանիայում` ֆիննական և սաամական դպրոցների մասին` պատմելոբ նաև ֆիննական ինքնավարության սահմանափակումների վերաբերյալ ռուսական իշխանությունների քաղաքականության մասին։

Ունենալով 30 տարվա հաջող մանկավարժական փորձ՝ Ֆրիբերգը 1912 թվականին դիմում է ներկայացրել Հելսինկյան ազգային դպրոցների տեսուչի տեղակալի պաշտոնի համար, սակայն պաշտոնը ստացել է Հուսս Մաթսոնը։ Ֆրիբերգը այնքան վշտացած էր, որ որոշել է թողնել մանկավարժությունը` նախընտրելով իր ժամանակը նվիրել կանանց իրավունքների համար պայքարին։

Լինելով Ֆին կանանց ասոցիացիայի անդամ 1889 թվականից, դրա վարչության անդամ` 1907-1924 թվականներին, Արհմիությունների ասոցիացիայի անդամ, որ ինքն էր հիմնել 1892 թվականին և ղեկավարել 1920-1927 թվականներին, Ֆրիբերգը նաև ակտիվորեն մասնակցում էր Խաղաղության ֆիննական ասոցիացիային (Finlands Fredsförbund): Նաև հոդվածներ է հրապարակել ֆիննական և արտասահմանյան թերթերում, հիմնել է իր սեփական «Կանացի ձայն» ամսագիրը (Naisten Ääni) 1905 թվականին, որի խմբագիրն է եղել մինչև իր մահը։ 1909 թվականին այդ հրատարակչությունում նա հրապարակել է Լոնդոնում կանանց միջազգային դաշինքի կոնգրեսի մասին զեկույցը։

Մայկի Ֆրիբերգը մահացել է Հելսինկիում, 1927 թվականի նոյեմբերի 6-ին։

## Ծանոթագրություններ

Կատեգորիա:Ֆինն լրագրողներ
Կատեգորիա:Ֆինն խմբագիրներ
Կատեգորիա:Ֆինն մանկավարժներ
Կատեգորիա:Ֆինն սուֆրաժիստներ
Կատեգորիա:Ֆինն ֆեմինիստներ
Աննա Կլեման

**Աննա Սոֆիա Կլեման** (, ), շվեդ ապահովագրական գործակալ և ֆեմինիստ, հայտնի է որպես կանանց իրավունքների համար պայքարով և պացիֆիստ։ Հատկապես ակտիվ պայքարել է կանանց ընտրական իրավունքի համար։ Աննան 1911 թվականին մասնակցել է Ստոկհոլմի կանանց սուֆրաժիստական կոնֆերանսին և ներկայացրել Շվեդիան 1915 թվականին Հաագայում կայացած Կանանց միջազգային խաղաղության կոնֆերանսին։ Երբ 1919 թվականին ստեղծվել է Save the Children կազմակերպությունը, նա մտել է այդ կազմակերպության շվեդական բաժնի վարչության կազմի մեջ և ի վերջո դարձել է դրա նախագահը։

## Կենսագրություն
Աննա Սոֆիա Կլեմանը ծնվել է Կարլսկրունայում, 1862 թվականին, Կարլ Կլեմանի (1820-1872) և Յոհաննա Ավգուստա Գրամի (1825-1904) դուստրն է։ Նրա կրտսեր քույրը՝ Էլլեն Կլեմանը (1867-1943), նույնպես ակտիվորեն մասնակցել է կանանց շարժմանը։

1895 թվականին նա արդեն աշխատում էր Ստոկհոլմի «Տուլե» ապահովագրական ընկերությունում։ 1903 թվականից Կլեմանն անդամակցել է Ուսանողների և աշխատողների ասոցիացիային (շվեդ. Studenter och Arbetare), իսկ 1906-1911 թվականներին մտնել է Կանանց ընտրական իրավունքի ազգային ասոցիացիայի վարչության կազմի մեջ (շվեդ. Landsföreningen för kvinnans politiska rösträtt): Կլեմանը կանանց ընտրական իրավունքների կողմնակից էր, 1911 թվականին եղել Ստոկհոլմի սուֆրաժիստական Կոնգրեսի ակտիվ մասնակիցը։ Նա մասնակցել է նաև 1915 թվականի Հաագայի կանանց Խաղաղության Կոնգրեսին և 1919 թվականին Ցյուրիխում կայացած Խաղաղության և ազատության կանանց միջազգային միության կոնգրեսին։

Նա, որպես գրող, 1916 թվականից հոդվածներ է հրապարակել՝ ի պաշտպանություն կանանց ընտրական իրավունքի «Rösträtt för kvinnor» մասնագիտացված ամսագրում։

Կլեմանն ակտիվ մասնակցություն է ունեցել նաև պացիֆիստական շարժմանը՝ ղեկավարելով Խաղաղության և ազատության կանանց միջազգային միության շվեդական բաժինը 1915 թվականից մինչև 1918 թվականը։ 1925 թվականին նա Վաշինգտոնում մասնակցել է Կանանց սուֆրաժիստական ասոցիացիայի կողմից կազմակերպված Կանանց միջազգային խորհրդի համագումարին և այնտեղ տարված քննարկումների մասին պատմել է կանանց շարժմանը նվիրված «Hertha» ամսագրում։ Աննա Կլեմանը մահացել է 1940 թվականին, Ստոկհոլմում։

## Ծանոթագրություններ

Կատեգորիա:Կանանց իրավունքների իրավապաշտպաններ
Կատեգորիա:Շվեդ սուֆրաժիստներ
Կատեգորիա:Շվեդ ֆեմինիստներ
Կատեգորիա:Պացիֆիստներ
Լեոնիդ Ենգիբարյանի անվան պուրակ

**Լեոնիդ Ենգիբարյանի անվան պուրակ**, գտնվում է Երևան քաղաքի Կենտրոն վարչական շրջանի Սուրբ Գրիգոր Լուսավորիչ և Ագաթանգեղոսի փողոցների խաչմերուկի անկյունային հատվածում։ Անվանվել է ի պատիվ  ծաղրածու, մնջկատակ, կրկեսի հայ դերասան Լեոնիդ Ենգիբարյանի։

## Պատմություն
Լեոնիդ Ենգիբարյանի անվան պուրակը ձևավորվել է դեռևս 1950 թվականից Երևանի կրկեսի շենքի հարևանությամբ։ 1995 թվականին կրկեսի շենքի առջև կանգնեցվել է քանդակագործ Լևոն Թոքմաջյաննի հեղինակած ծաղրածու, կրկեսի հայ դերասան Լեոնիդ Ենգիբարյանի հուշարձանը, որը կրկեսի շինարարության ընթացքում ժամանակավոր հեռացվել է։ 2011 թվականին սկսվել է Երևանի կրկեսի շենքի վերակառուցումը, որի ընթացքում հիմնովին վերականգնվել է պուրակը։ 2020 թվականի ապրիլի 28-ին Երևանի ավագանին՝ հերթական նիստի ժամանակ՝ ղեկավարվելով «Երևան քաղաքում տեղական ինքնակառավարման մասին» օրենքի 12-րդ հոդվածի 1-ին մասի 23-րդ կետի դրույթներով, որոշում է կայացրել՝ «Երևան քաղաքի Կենտրոն վարչական շրջանի Սուրբ Գրիգոր Լուսավորիչ և Ագաթանգեղոսի փողոցների խաչմերուկի անկյունային հատվածի՝ Երևանի կրկեսին հարակից պուրակն անվանակոչել ՀԽՍՀ ժողովրդական արտիստ, կրկեսի հայ դերասան, մնջկատակ, ծաղրածու, գրող և թատերական ռեժիսոր Լեոնիդ Ենգիբարյանի անվամբ»։

Ապամոնտաժված հուշարձանը վերաբացվել է Լեոնիդ Ենգիբարյանի ծննդյան օրը` 2021 թվականի մարտի 15-ին։

## Ծանոթագրություններ

Կատեգորիա:Երևանի պուրակներ
Կատեգորիա:Լեոնիդ Ենգիբարյան
Կատեգորիա:Կենտրոն վարչական շրջան
Անդրեյ Կոմաց

**Անդրեյ Կոմաց** (, ), սլովենացի ֆուտբոլիստ, կիսապաշտպան։ Խաղացել է Սլովենիայի ազգային հավաքականում։

## Ակումբային կարիերա
Անդրեյ Կոմացն իր առաջին մասնագիտական պայմանագիրը կնքել է 1997 թվականին «Գորիցա» ակումբի հետ։ Այնուամենայնիվ, ամբողջ մրցաշրջանի ընթացքում նա թիմի կազմում անցկացրել է ընդամենը յոթ խաղ, և մեկ տարի անց տեղափոխվել «Պրիմորիե», որի կազմում խաղացել է 1998 թվականից մինչև 2004 թվականը՝ ընդմիջում կատարելով 2001/02 մրցաշրջանում, երբ հանդես էր գալիս Լյուբլյանայի «Օլիմպիայի» կազմում։ Ընդհանուր առմամբ, «Պրիմորիե» կազմում Կոմացն անցկացրել է 118 հանդիպում և խփել 6 գոլ։ 2004 թվականին ֆուտբոլիստը վերադարձել է «Գորիցա», որի կազմում խաղացել է մինչև 2006 թվականը։ Ակումբի կազմում Անդրեյը երկու անգամ դարձել է Սլովենիայի չեմպիոն (2005 և 2006 թվականներին)։ 2006 թվականի ձմռանը Կոմացը տեղափոխվել է պորտուգալական «Մարիտիմո», սակայն ակումբի կազմում յոթ հանդիպում անցկացնելուց հետո նա նույն թվականի ամռանը պայմանագիր է կնքել շվեդական «Յուրգորդենի» հետ։ Ֆուտբոլիստը շվեդական ակումբի կազմում խաղացել է մինչև 2009 թվականի ամառ, երբ տեղափոխվել է Թել Ավիվի «Մակկաբի»։ 2012 թվականի մարտին նա վերադարձել է «Գորիցա»։

## Միջազգային կարիերա
2000-2001 թվականներին Անդրեյ Կոմացը խաղացել է Սլովենիայի երիտասարդական հավաքականի կազմում՝ մասնակցելով 7 հանդիպման։ Ազգային հավաքականում նորամուտը կատարել է 2004 թվականի օգոստոսի 18-ին՝ Սերբիա և Չեռնոգորիայի հավաքականի դեմ ընկերական խաղում։ Մասնակցել է 2010 թվականի աշխարհի առաջնությանը։ Ընդհանուր առմամբ Սլովենիայի հավաքական կազմում անցկացրել է 43 հանդիպում։

*Ընդհանուր՝ 43 հանդիպում / 0 գոլ, 12 հաղթանակ, 11 ոչ-ոքի, 20 պարտություն*

(թարմացվել է 2010 թվականի հունիսի 18-ի դրությամբ)

## Ձեռքբերումներ
; «Գորիցա»
* Սլովենիայի չեմպիոն (2) – 2004/05, 2005/06
* Սլովենիայի գավաթի խաղարկության եզրափակչի մասնակից (1) – 2005

## Ծանոթագրություններ

## Արտաքին հղումներ
* Ֆուտբոլիստի էջը ՍՖՖ կայքում 
* 
* 

Կատեգորիա:Իտալիայի լեգեոներ ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրևիզոյի ֆուտբոլիստներ
Կարմիր Արոտավայր

**Կարմիր Արոտավայր**, պատմական հայկական գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանի տարածքում։

Գյուղը գտնվել է Կուքի գետակի միջին հոսանքում, աջ ափին, պատմական Արմավաշեն գյուղից մոտ 2 կմ ներքև։ Վերջինիս շինություններն այժմ իսպառ քայքայվել են։ Գետի ձախ ափին, գյուղատեղիի դիմաց, մի բարձրադիր վայրում պահպանվում է մի հասարակ մատուռի ավերակներ, որտեղ գտնվում են XII-XII դարերին վերաբերվող երկու խաչքարեր և այլ բեկորներ։ Պետդ է ենթադրել, որ այս մատուռի տեղում կառուցված է եղել «Կարմիր Արոտավայր» գյուղատեղիի եկեղեցին։

Գյուղը գրավել է մոտ 5 հեկտար տարածություն։ Այն այժմ քայքայված է և վեր է ածվել արտերի։

## Ծանոթագրություններ

Կատեգորիա:Շահբուզի շրջանի բնակավայրեր